कोल्लीडम नदी
कोल्लीडम नदी (Kollidam River), जिसे कोल्लीटम नदी (Kollitam River) भी कहते हैं, भारत के तमिल नाडु राज्य में बहने वाली एक नदी है। यह कावेरी नदी की एक वितरिका नदी (शाखा नदी) है। जब कावेरी नदी बंगाल की खाड़ी में विलय होने के लिए पूर्व की ओर बहती है और तंजावुर के समीप डेल्टा बनाती है, तो श्रीरंगम द्वीप के पूर्वी छोर पर उसकी एक उत्तरी शाखा अलग हो जाती है और कोल्लीडम नदी कहलाती है। कावेरी और उसकी अन्य वितरिकाओं के साथ यह भी बंगाल की खाड़ी में बह जाती है।